
BESLUTNINGSREFERAT – LÆRINGSSAMTALE

	Dato for samtalen:       
	25.11.24



	Deltagere på samtalen:
	Stefan Møller Christensen, Helle Korsgaard, Dorte Jensen, Lene Gottlieb Aggerholm, Rikke Bjerregaard Christensen




	Hvad er vores fokusområde?

	At øge motivationen og lysten til læring hos eleverne. Herunder, at udvikle en praksis, hvor endnu flere børn og unge kan koble sig på den tilrettelagte undervisning og aktiviteter i undervisningen og fritidspædagogikken.  

	Hvilke data har fået os til at rette fokus mod netop dette område?

	Vi har set at to voksne i undervisningen ikke nødvendigvis giver en mere varieret eller struktureret undervisning eller aktiviteter, men at disse lektioner blot bliver til støtte til nogle udfordrende elever som tages ud af konteksten for at blive undervist udenfor fællesskabet. Vi synes, derfor at det var oplagt at bruge vores praksis ved to voksne til at øve en anden praksis end den hidtidige. Sampraksis er et godt sted at afprøve en ny fælles praksis. 

	Hvilke handlinger har vi konkret gennemført siden sidste samtale? 

	Der er to-voksne timer på alle årgange med pædagoger (hos indskolingen), samt faglærerne i dansk og matematik. Der er ligeledes fastlagt forberedelsestid i skemaet. Der er indtil nu lavet en samarbejdsaftale, samt en skabelon for forløbene i forhold til undervisningen. Der har ligeledes været 3 oplæg indtil videre. 

	Hvilken viden/erfaringer har vores handlinger siden sidste samtale givet os?

	Vi har set flere som bruger konkrete redskaber i undervisningen, men vi har også erfaret, at det er vanskeligt at få alle med.

	Hvilke yderligere data har vi brug for til at kvalificere arbejdet med vores fokusområde? 

	Vi skal også have undersøgt effekten hos eleverne. Vi indhenter data i foråret hos medarbejderne som skal bearbejdes på et fællesmøde i foråret. Vi fokuserer på konkrete redskaber som giver flere deltagelsesmuligheder for flere elever i første omgang, men vil også gå videre med konkrete undervisningsindsatser efterfølgende. 

	

Hvad er målsætningen for det kommende arbejde med vores valgte fokusområde?

	Prøvehandling hen over foråret i et konkret forløb i klasserne
Elevniveau:
At flere elever oplever at blive mere motiveret og inddraget i undervisningen, samt at deres muligheder for at deltage bliver større.
Medarbejderniveau:
At to voksne timerne bliver forberedt sammen, udført sammen og efterbehandlet.
At der er klare mål for fælleslektioner, en tydelig struktur og en mere varieret undervisning
At eleverne kender mål, struktur og deres egen inddragelse. 

	Næste skridt – Hvilke konkrete aftaler er der indgået på læringssamtalen vedr. vores fælles målsætning? 

	At man i to-voksen timerne afprøver konkrete tiltag i foråret 2025 og evaluerer disse sammen med medarbejderne.

